สวัสดีค่ะ พอดีมีพสพ.แบบไม่ได้ป้องกันตอนสิ้นเดือนพ.ค.(เข้าแค่หัว หลั่งนอกและทานยาคุมฉุกเฉิก) เดือนมิ.ย.ประจำเดือนมาปกติและมาตรงตามกำหนดค่ะ เดือนก.ค.ประจำเดือนมาก่อนกำหนด3วันค่ะ แบบนี้มีโอกาสท้องมั้ยคะ รู้สึกว่าพุงล่างป่องและแข็งอะค่ะแต่พอนั่งพุงก็เป็นชั้น ที่ผ่านมาได้ออกกำลังกายหน้าท้องร่วมด้วยค่ะ อยากทราบว่ามีโอกาสท้องมั้ยคะและพุงล่างป่องเกิดจากอะไรคะ ขอบล่วงหน้าค่ะ
สวัสดีค่ะ การมีเพศสัมพันธ์ตอนช่วงปลายเดือน พ.ค. หากได้ใช้วิธีการหลั่งนอก และทานยาคุมฉุกเฉินไป โอกาสในการตั้งครรภ์นั้นถือ่ามีน้อยมาก และหากได้มีประจำเดือนมาในเดือน มิ.ย. แล้ว โดยมาในช่วงเวลาปกติที่เคยมา ก็แสดงว่าไม่ได้มีการตั้งครรภ์เกิดขึ้นค่ะส่วนประจำเดือนที่มาในเดือน ก.ค. หากมาก่อนกำหนดเพียง 3 วัน แต่มีระยะห่างจากประจำเดือนในเดือน มิ.ย. ที่ 21-35 วัน ก็จะถือเป็นประจำเดือนที่ปกติดี และหากมีเลือดออกนาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นแต่อย่างใดค่ะสำหรับอาการพุงป่องและแข็ง จึงไม่ได้เกิดจากการตั้งครรภ์ แต่อาจเกิดจากสาเหตุต่างๆ เช่น มีท้องอืด ท้องผูก มีน้ำหนักขึ้น เป็นต้น ทั้งนี้ หากได้ออกกำลังกาย โดยใช้กล้ามเนื้อหน้าท้อง ก็จะส่งผลทำให้กล้ามเนื้อหน้าท้องขยายใหญ่ขึ้น จึงทำให้หน้าท้องดูแข็งและใหญ่ขึ้นได้ด้วยค่ะ นอกจากนี้ อาจเกิดจากการมีก้อนเนื้องอกในช่องท้องน้อย เช่น เนื้องอกมดลูก เนื้องอกรังไข่ เป็นต้น ดังนั้น หากหน้าท้องยังคงโตขึ้น หรือคลำได้ก้อนในท้อง ก็ควรไปพบแพทย์เพื่อตรวจค่ะ